section_heading: CROQALM - nacionalni program vanjske kontrole kvalitete u laboratorijskoj medicini
paragraph_text: Jedna od bitnih zadaća koju društvo redovito provodi od 1970. godine je vanjska procjena kvalitete rada svih medicinsko biokemijskih laboratorija u Republici Hrvatskoj. Programi vanjske procjene se osuvremenjuju i kontinuirano proširuju prema potrebama struke, a u skladu s europskim organizacijama za procjenu kvalitete rada (EQAL). Rezultati procjene temelj su ocjene medicinskih laboratorija koje provodi Hrvatska komora medicinskih biokemičara. Ovim putem pruža se sustavna, stručna, savjetodavna i edukacijska pomoć medicinsko-biokemijskim laboratorijima u usklađivanju rezultata pretraga i vrednovanju, kako na nacionalnoj tako i na međunarodnoj razini.